Tökfőzelék: Update2 - Receptkereső - WEBBeteg
Főoldal / Receptkereső / Tökfőzelék: Update2
Diéta: Epebetegség, Gyomorfekély, Crohn, Tojásmentes, Mogyorómentes, Cukormentes
› 1 tök
› 1 evőkanál teljes kiőrlésű liszt
› ízlés szerint friss kapor
› vagy szárított kaporlevél
› 1 csapott evőkanál vegeta
› 1-2 evőkanál tengeri só
› kb. fél liter 1.5%-os tej
› csipet pirospaprika
A tökkel nem tökölünk, rögtön meghámozzuk, félbevágjuk és ha szükséges, kikanalazzuk a magvát. Legyaluljuk, besózzuk és ennyi szenvedés után bő 10 percig állni hagyjuk. Az olajat felforrósítjuk, a tűzről levéve, kevergetés mellett hozzáadjuk a teljes kiőrlésű lisztet, majd visszatesszük a tűzre. Alig 1-2 percig sütjük (ha ez alatt megég a rántás, szaftosat káromkodunk és újra kezdjük). Amikor a cucc elérte az aranybarna színt levesszük a tűzről és megtréfáljuk némi pirospaprikával. A levet eresztett tököt kinyomkodjuk, mielőtt összekeverjük a rántással. A tejfölt apránként, kevergetve adjuk hozzá, a tűzre téve 2-3 percig főzzük. A tejet ezután löttyintjük hozzá, annyit, hogy a szemérmes tököt épphogy ellepje. Végül, a kaprot és a vegetát hozzáadva, úgy 30-40 percig főzzük.